ยูฟ่า ประกาศเลื่อนยูฟ่าแชมเปี้ยนลีกแบบไม่มีกำหนด
วันนี้ (24 มี.ค.)สหพันธ์ฟุตบอลยุโรป (ยูฟ่า) ตัดสินใจเลื่อนการแข่งขันรอบชิงชนะเลิศของศึกยูฟ่า แชมเปี้ยนส์ ลีก รวมถึงยูโรป้า ลีก ออกไปแบบไม่มีกำหนด จากการแพร่ระบาดของไวรัส COVID -19 โดยก่อนหน้านี้ฟุตบอลชิงแชมป์แห่งชาติยุโรป (ยูโร 2020) ก็ถูกเลื่อนไปจัดในปี 2021โปรแกรมเดิมของยูฟ่าแชมเปี้ยนลีก ในรอบชิงชนะเลิศ จะแข่งขันคืนวันที่ 30 พ.ค. และยูโรป้าแข่งขันคืนวันที่ 27 พ.ค.ซึ่งการเลื่อนในครั้งนี้ ยูฟ่า ยังไม่กำหนดวันแข่งขันใหม่ เนื่องจากต้องรอพิจารณาตารางการแข่งขันของแต่ละประเทศอีกครั้งขณะที่ สมาคมฟุตบอลสเปน ที่ประกาศระงับการแข่งขันฟุตบอลลีกทุกระดับในประเทศเป็นเวลา 2 สัปดาห์ ล่าสุดได้ตัดสินใจเลื่อนการแข่งขันแบบไม่มีกำหนด จนกว่าจะได้รับคำยืนยันจากรัฐบาลสเปนว่า ประเทศปลอดภัยจากไวรัสไวรัส COVID-19ก่อนหน้านี้พรีเมียร์ลีกเพิ่งประกาศเลื่อนการแข่งขันไปจนถึงวันที่ 30 เม.ย. จากเดิมกำหนดคือวันที่ 3 เม.ย.
สหพันธ์ฟุตบอลยุโรป ประกาศเลื่อนแข่งขันฟุตบอลยูฟ่าแชมเปี้ยนลีก และ ยูโรป้าลีก แบบไม่มีกำหนด
ยูฟ่า,ยูฟ่าแชมเปี้ยนลีก,ยูโรป้าลีก,โควิด-19